internet vaartha 168 Views
టీమిండియా మాజీ డైరెక్టర్‌ కీలక నిర్ణయం
ముంబై : టీమిండియా మాజీ డైరెక్టర్‌ రవిశాస్త్రి ఐసిసి క్రికెట్‌ కమిటీ సభ్యత్వానికి రాజీనామా చేశాడు.కాగా రవిశాస్త్రి టీమిండియా హెడ్‌ కోచ్‌ పదవి పైన ఎక్కువ ఆశలు పెట్టుకున్నాడు.కానీ ఆ పదవి అనిల్‌ కుంబ్లేకు దక్కింది.దీంతో రవిశాస్త్రి ఆవేదనకు లోనైన విషయం తెలిసిందే. కాగా ఈ నేపథ్యంలో ఐసిసి కమిటీ సభ్యత్వానికి రాజీ నామా చేయడం చర్చనీయాంశమవుతుంది. అయితే కుంబ్లే ఎంపికకు, తాజా రవిశాస్త్రి రాజీనా మాకు ఎలాంటి సంబంధం లేదని పేర్కొంటున్నారు. ఈ విషయాన్ని ముందుగానే ఐసిసి చైర్మన్‌ శశాంక్‌ మనోహర్‌కు చెప్పారని వెల్లడిస్తున్నారు. ఐసిసిలో కుంబ్లే చైర్మన్‌గా ఒక కమిటీ పనిచేస్తుంది. ఆ కమిటీలో రవిశాస్త్రి సభ్యుడిగా ఉన్నారు. కాగా మీడియా ప్రతినిధి హోదాలో కమిటీలో సభ్యుడిగా ఉన్న రవిశాస్త్రి,ఆ కమిటీ చైర్మన్‌గా ఉన్న కుంబ్లే టీమిండియా హెడ్‌ కోచ్‌గా ఎంపిక కావడంతో సభ్యత్వానికి రాజీనామా చేశాడు. కాగా కోచ్‌ ఎంపికకోసం సచిన్‌, గంగూలీ, లక్ష్మణ్‌లతో కూడిన క్రికెట్‌ అడ్వైజరీ కమిటీ నిర్వహించిన ఇంటర్వ్యూలపై రవిశాస్త్రి ఘాటు కామెంట్లు చేసిన సంగతి తెలిసిందే.గంగూలీని టార్గెట్‌ చేశాడు, ఈ వ్యాఖ్యలకు గంగూలీ కూడా కౌంటర్‌ ఇచ్చాడు.